LIKOVNA KULTURA -

6.A, 6.B, 6.C, 6.D, 6.E, 6.F

ČETVRTI ZADATAK U NASTAVI NA DALJINU

NASTAVNA CJELINA : ARHITEKTURA I DIZAJN

TEMA : ODNOS OBLIKA, MATERIJALA I FUNKCIJE

OBLIKOVANJE: 2D

MOTIV: FOTELJA ZA ODMOR

LIKOVNA TEHNIKA: SLOBODAN ODABIR ( tempere, vodene boje, tuš…)

UVOD

DIZAJN je umjetničko oblikovanje predmeta za upotrebu. Oblik predmeta ovisi o njegovoj funkciji (svrsi).

U dizajnu oblik i funkcija uvijek moraju biti povezani. Oblik nekog predmeta mora pratiti njegovu funkciju. Tako na primjer ; čaša iz koje pijemo mora biti tako oblikovana da je jednostavna za držati , da nije oštra za ruku i usne i mora biti primjerene veličine. Oblik čaše možemo mijenjati pa tako ona može biti okrugla, četvrtasta, trokutasta, iskrivljena u koso itd. Dakle možemo ju dizajnirati na različite načine, ali da i dalje prati funkciju.

Dizajn je oblikovanje uporabnih premeta u masovnoj proizvodnji.

UNIKAT je proizvod koji se proizvede samo u jednom primjerku.

U udžbeniku „Moje boje“ pročitaj kratki tekst na str,80. i 81. i pogledaj slike!

Naš današnji zadatak je INDUSTRIJSKI ili PRODUKT DIZAJN koji oblikuje automobile, strojeve, namještaj i druge industrijski izrađene proizvode.

ZADATAK

Zamisli da si se vratio kući nakon napornog četverosatnog hodanja po ljetnoj vrućini, jedva čekaš da se oslobodiš zavezanih tenisica osvježiš se i raskomotiš u jednom ugodnom naslonjaču, fotelji… i naravno već je tvoj dugo očekivani film krenuo sa projekcijom, a ti si žedan i imaš čašu omiljenoga soka u ruci, a mama ti još nudi kekse …Naravno želiš i kekse, ali gdje ćeš ih staviti? Stolić je na drugom dijelu sobe, a ne želiš ustajati iz fotelje? Pitaš se zašto u kući nemamo neku funkcionalnu fotelju u koju bi se mogao ugodno smjestiti sa produžetkom za umorne noge i nekim dodatkom na fotelji gdje bi mogao odložiti čašu, kekse, telefon…da ne moraš stalno ustajati !?!

Tvoj današnji zadatak je da osmisliš i dizajniraš jednu takvu fotelju u kojoj bi se ugodno i udobno osjećao i iz koje bi nerado ustajao. Razmisli od kojih bi materijala napravio željenu fotelju? Kakav bi bio njezin oblik ? Da li bi bila iz više dijelova? Da li bi bila mekana? Koje bi bila boje? Šarena ili jednobojna ….?

1. Skiciraj nekoliko idejnih , funkcionalnih fotelja
2. Odaberi najzanimljiviju i najneobičniju (oblikom, pomoćnim dodacima za glavu, noge, čašu …)
3. Na novi list papira naslikaj tvoju odabranu ideju fotelje, potpiši se i nemoj zaboraviti napisati razred i pošalji mi u Teamse!

Budite maštoviti i kreativni! Sretno!

Vaša profesorica, Ruža Barbarić Librić